REPUBLIKA HRVATSKA
 ZADARSKA   ŽUPANIJA
 OPĆINA POSEDARJE
 JEDINSTVENI UPRAVNI ODJEL
 Trg Martina  Posedarskog 1
       23242 Posedarje

KLASA:112-02/17-01/02
URBROJ:2198/07-03-18-10

Posedarje, 31.10.2018. 

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 04/18) i presude Upravnog suda u Splitu – 16 Uslrs-16/18-22 od 09. listopada 2018. godine, Povjerenstvo za provedbu natječaja upućuje:

POZIV NA PRETHODNU PROVJERU ZNANJA I SPOSOBNOSTI
(PISANO TESTIRANJE)
u postupku popune radnog mjesta na neodređeno vrijeme:
Pročelnik Jedinstvenog upravnog odjela

U Narodnim novinama, dana 29.11.2017.  objavljen je javni natječaj za prijem u službu u Jedinstveni upravni odjel Općine Posedarje, na radno mjesto, Pročelnik Jedinstvenog upravnog odjela -  1 izvršitelj, na neodređeno radno vrijeme, uz obvezni probni rad od tri mjeseca. 
Temeljem presude Upravnog suda u Splitu, Poslovni broj, 16 Uslrs-16/18-22 od 09. listopada 2018. godine,  pozivaju se svi kandidati koji ispunjavanju formalne uvjete natječaja, na ponovnu provjeru znanja i sposobnosti, a to su:
1.	Bolić Zrinka, Jadranska 4, 23242 Posedarje
2.	Ćuković Ana, Radoslava Lopašića 5, 23 000 Zadar
3.	Fuzul Sandra, Put Krivaje 5, 23 205 Bibinje  
4.	Kajtazi Ana, Nikole Tavelića 11, 23242 Posedarje

1. VRIJEME ODRŽAVANJA PRETHODNE PROVJERE ZNANJA I SPOSOBNOSTI
Prethodna provjera znanja i sposobnosti održat će se 09.11. (petak) 2018. godine sa početkom u 10,00 sati u Općini Posedarje, Trg  Martina Posedarskog  1, 23242 Posedarje.
Na testiranje je potrebno donijeti osobnu iskaznicu ili drugu ispravu na kojoj se nalazi fotografija, sa  kojom se dokazuje identitet osobe.

2. OPIS POSLOVA RADNOG MJESTA:
- Rukovodi Jedinstvenim upravnim odjelom u skladu sa zakonom i drugim propisima
- Organizira, brine o izvršavanju i nadzire obavljanje poslova, daje upute za rad zaposlenima i  
   koordinira rad Jedinstvenog upravnog odjela
- Obavlja poslove u svezi pripremanja sjednica Općinskog vijeća
- Poduzima mjere za osiguranje učinkovitosti u radu, brine o stručnom osposobljavanju i 
  usavršavanju radnika i o urednom i pravilnom korištenju imovine i sredstva za rad
- Poduzima mjere za utvrđivanje odgovornosti za povrede službene dužnosti
- Osigurava suradnju Jedinstvenog upravnog odjela s tijelima državne uprave, tijelima lokalne 
   i regionalne (područne) samouprave i drugim institucijama
- Obavlja i druge poslove sukladno smjernicama i uputama općinskog načelnika.

3. PODACI O PLAĆI RADNOG MJESTA
Plaću pročelnika Jedinstvenog upravnog odjela čini umnožak koeficijenta složenosti poslova radnog mjesta   koji iznosi 2,0, sukladno važećoj odluci o osnovici i koeficijentima za obračun plaće službenika i namještenika Općine Posedarje i  važeće osnovice za obračun plaće, uvećan za 0,5% za svaku navršenu godinu radnog staža.
Osnovica za obračun plaće službenika i namještenika u Općini Posedarje utvrđena je Odlukom Općinskog načelnika i iznosi 5.421,54 kuna bruto.

4. NAČIN  OBAVLJANJA PRETHODNE PROVJERE ZNANJA I SPOSOBNOSTI KANDIDATA
Prethodnu provjeru znanja i sposobnosti kandidata provodi Povjerenstvo za provedbu natječaja imenovano od strane Općinskog načelnika, putem pisanog testiranja i intervjua. 
Pisanim testiranjem prethodno će se provjerit znanje kandidata iz slijedećih područja:
-	Ustavno ustrojstvo 
-	Lokalna i područna (regionalna) samouprava
-	Službenički odnosi u lokalnoj samoupravi 
-	Upravni postupak  i Upravni sporovi
-	Komunalno gospodarstvo
-	Financiranje jedinica lokalne i područne (regionalne) samouprave.
Pravni i drugi izvori za pripremanje kandidata za testiranje jesu:
-	Ustav Republike Hrvatske („Narodne novine“ broj 56/90, 135/97, 08/98 – pročišćeni tekst, 113/00, 124/00- pročišćeni tekst, 28/01, 41/01-pročišćeni tekst, 55/01-ispr., 76/10, 85/10, 05/14)
-	 Zakon o lokalnoj i područnoj (regionalnoj) samoupravi („Narodne novine“ broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17) 
-	Zakon o službenicima i namještenicima u lokalnoj i područnoj (regionalnoj) samoupravi („Narodne novine“  broj 86/08, 61/11, 04/18)
-	Zakon o općem upravnom postupku („Narodne novine“ broj 47/09)
-	Zakon o upravnim sporovima („Narodne novine“ broj 20/10, 143/12, 152/14, 94/16, 29/17)
-	Zakon o komunalnom gospodarstvu („Narodne novine“ broj 68/18) 
-	Zakon o financiranju jedinica lokalne i područne (regionalne) samouprave (Narodne novine broj 127/17)

Pisano testiranje sastoji se od 10 pitanja i traje 45 minuta. Svako točno odgovoreno pitanje nosi jedan bod i maksimalan broj bodova koji se može ostvariti na pisanom testiranju je 10 bodova.
Za vrijeme pisanog testiranja nije dozvoljeno:
- koristit se bilo kakvom literaturom odnosno bilješkama
- koristit mobitel ili druga komunikacijska sredstva
-  napuštati prostoriju, u kojoj se provodi testiranje
- razgovarati s ostalim kandidatima niti na bilo koji drugi način ometati druge kandidate. Kandidat koji će se ponašat neprimjereno i/ili prekršit neko od gore navedenih pravila bit će udaljen s testiranja, a njegov rezultat neće se bodovati.
Odmah po završetku pisanog testiranja, povjerenstvo će ocijeniti testove kandidata. Intervju se provodi samo sa kandidatima koji su ostvarili najmanje 50% ukupnog broja bodova na pisanom testiranju (najmanje 5 bodova).  

Testiranje se provodi i kada se prijavio samo jedan kandidat na natječaj koji ispunjava formalne uvjete natječaja.

Za kandidata koji ne pristupi testiranju smatrat će se da je povukao prijavu na javni natječaj.

5.	INTERVJU S POVJERENSTVOM ZA PROVEDBU NATJEČAJA

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu. Intervju se sastoji od 10 pitanja, a boduje se na način kao i pisano testiranje, svakom se kandidatu dodjeljuje određen broj bodova od 1 do 10. 
Razgovor s kandidatima se provodi u trajanju do 10 minuta sa svakim kandidatom pojedinačno.
U slučaju kada nijedan kandidat nije postigao zadovoljavajuće rezultate na testiranju, raspisati će se novi javni natječaj za prijam u službu na predmetnom radnom mjestu.

Nakon provedenog postupka provjere znanja i sposobnosti kandidata, Povjerenstvo izrađuje zapisnik, odnosno Izvješće o provedenom postupku i utvrđuje rang – listu kandidata prema broju ostvarenih bodova, te Izvješće s priloženom rang – listom, potpisanima od strane svih članova Povjerenstva, dostavlja Općinskom načelniku.
Općinski načelnik donijet će rješenje o prijemu u službu koje se dostavlja kandidatima prijavljenima na natječaj, koji ispunjavaju formalne uvjete natječaja. 

POVJERENSTVO ZA PROVEDBU NATJEČAJA